**Zmluva na zabezpečenie aktualizácií výrobcu pre serverové licencie a používateľské licencie** **softvéru Wallstreet Suite   
č. C-NBS1-000-101-635**

uzatvorená podľa § 269 ods. 2 zákona č. 513/1991 Z. z. Obchodný zákonník

v znení neskorších predpisov (ďalej len „obchodný zákonník“)

(ďalej len „zmluva“)

# Zmluvné strany

**Objednávateľ:**

Názov: Národná banka Slovenska

Sídlo: Imricha Karvaša 1, 813 25 Bratislava

Zastúpený: <vyplní verejný obstarávateľ>

IČO: 30 844 789

DIČ: 2020815654

IČ DPH: SK2020815654

Bankové spojenie: Národná banka Slovenska

Číslo účtu (IBAN): SK07 0720 0000 0000 0000 1919

<platí pre domáceho dodávateľa>

SK60 0720 0000 0000 0000 2129

<platí pre zahraničného dodávateľa>

Zriadená zákonom NR SR č. 566/1992 Zb. o Národnej banke Slovenska v znení neskorších predpisov.

(ďalej len „objednávateľ“ v príslušnom gramatickom tvare)

a

**Dodávateľ:**

Obchodné meno: <vyplní uchádzač>

Sídlo: <vyplní uchádzač>

Zastúpený: <vyplní uchádzač>

Zapísaný: <vyplní uchádzač>

IČO: <vyplní uchádzač>

DIČ: <vyplní uchádzač>

IČ DPH: <vyplní uchádzač>

Bankové spojenie: <vyplní uchádzač>

Číslo účtu (IBAN): <vyplní uchádzač>

(ďalej len „dodávateľ“ v príslušnom gramatickom tvare)

(ďalej objednávateľ a dodávateľ spolu ako „zmluvné strany“)

uzatváranú túto zmluvu v nasledovnom znení:

# Preambula

1. Objednávateľ ako verejný obstarávateľ vyhlásil oznámením č. <doplní verejný obstarávateľ>, zverejneným vo Vestníku verejného obstarávania č. <doplní verejný obstarávateľ> dňa <doplní verejný obstarávateľ>, nadlimitnú zákazku podľa § 66 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) s názvom „Servisné služby pri zabezpečení prevádzky IS IBFO“.
2. Na základe vyhodnotenia ponúk bola ponuka na 1. časť predmetu zákazky dodávateľa vyhodnotená ako ponuka úspešného uchádzača. Vzhľadom na túto skutočnosť a predloženú ponuku dodávateľa sa zmluvné strany na základe slobodnej vôle a v súlade s právnymi predpismi platnými na území Slovenskej republiky rozhodli uzatvoriť túto zmluvu.
3. Objednávateľ v rámci predmetu zákazky vymedzil minimálne požiadavky na vecnú a technickú špecifikáciu predmetu plnenia tejto zmluvy, ktoré tvoria prílohu č. 1 tejto zmluvy.

# Článok I

# Účel zmluvy

Objednávateľ je oprávnený užívateľ serverových a užívateľských licencií softvéru Wallstreet Suite na základe licenčnej zmluvy, pričom aktualizácie softvéru Wallstreet Suite sa zabezpečujú na základe samostatných licencií poskytnutých výrobcom. Na platforme Wallstreet Suite objednávateľ vyvinul a používa aplikačný programový systém pre investičné bankovníctvo a finančné obchodovanie (ďalej len ako „IS IBFO“). Wallstreet Suite je nevyhnutnou súčasťou pre používanie IS IBFO. Účelom tejto zmluvy je zabezpečenie aktualizácií pre serverové licencie a používateľské licencie softvéru Wallstreet Suite od výrobcu softvéru Wallstreet Suite. Licencie dodané na základe predchádzajúcej vety nesmú zasahovať do vývoja a užívania IS IBFO.

# Článok II

# Predmet plnenia

1. Dodávateľ sa zaväzuje dodať objednávateľovi aktualizácie pre serverové licencie a používateľské licencie softvéru Wallstreet Suite výrobcu Wall Street Systems Sweden AB podľa špecifikácie uvedenej v prílohe č. 1 tejto zmluvy (ďalej len alebo „predmet plnenia“).
2. Objednávateľ sa zaväzuje riadne dodaný predmet plnenia v súlade s touto zmluvou od dodávateľa prevziať a zaplatiť cenu dohodnutú v článku IV tejto zmluvy.
3. Dodávateľ týmto vyhlasuje, že je podľa obchodného konceptu výrobcu (majiteľa licencie softwéru Wallstreet Suite) oprávnený a počas trvania zmluvy bude oprávnený dodať predmet plnenia a to aktualizácie pre serverové licencie a používateľské licencie softvéru Wallstreet Suite; porušenie tohto záväzku podľa tohto bodu zmluvy sa považuje za podstatné porušenie zmluvy.
4. Predmet plnenia dodávateľ dodá a objednávateľ prevezme na základe preberacieho protokolu.
5. Licenčné podmienky predmetu plnenia dodaného na základe tejto zmluvy počas jej platnosti nesmú zasahovať do vývoja a užívania IS IBFO. Nesplnenie tejto podmienky sa považuje za podstatné porušenie zmluvy.

# Článok III

# Miesto, čas a spôsob plnenia

1. Miesto plnenia je Národná banka Slovenska, ústredie, I. Karvaša 1, 813 25 Bratislava a Dátové centrum Datacube, Kopčianska 92/D, 851 01 Bratislava (ďalej len „miesto plnenia“).
2. Dodávateľ sa zaväzuje dodať predmet plnenia na miesto plnenia v súlade s vecnou a technickou špecifikáciou a v počte podľa prílohy č. 1 tejto zmluvy. Súčasťou dodania predmetu plnenia je dodanie návodov na obsluhu v slovenskom resp. v českom jazyku, záručné listy, ak je to vzhľadom na povahu predmetu plnenia relevantné.
3. Dodávateľ dodá objednávateľovi predmet plnenia špecifikovaný v prílohe č. 1 tejto zmluvy tak, aby aktualizácie výrobcu pre serverové licencie a používateľské licencie softvéru Wallstreet Suite boli riadne zabezpečená dodávateľom prvý krát od 01.01.2025 a pre nasledovné roky počas trvania tejto zmluvy.
4. Objednávateľ a dodávateľ je povinný najneskôr do 2 pracovných dní odo dňa nadobudnutia účinnosti tejto zmluvy doručiť písomne formou emailu druhej zmluvnej strane zoznam kontaktných osôb zodpovedných za plnenie predmetu plnenia, oprávnených na odovzdanie a prevzatie predmetu plnenia a to v rozsahu: meno a priezvisko, funkcia, telefónne číslo, emailová adresa (ďalej len „oprávnené osoby zmluvnej strany“). Každá zmena v zozname oprávnených osôb zmluvnej strany musí byť písomne oznámená zmluvnou stranou najneskôr 2 dni pred dodaním predmetu plnenia.

# Článok IV

# Cena

1. Cena za dodanie predmetu plnenia bola stanovená dohodou zmluvných strán a v súlade so zákonom NR SR č. 18/1996 Z. z. o cenách v znení neskorších predpisov a vyhláškou MF SR č. 87/1996 Z. z., ktorou sa vykonáva zákon o cenách v znení neskorších predpisov.
2. Cena za dodanie predmetu plnenia sú uvedené v prílohe č. 1 tejto zmluvy.
3. Dodávateľ vo faktúre uplatní DPH podľa všeobecne záväzného právneho predpisu účinného v čase fakturácie.
4. V dohodnutých cenách sú zahrnuté všetky náklady dodávateľa súvisiace s plnením zmluvy a to najmä doprava, mzdové náklady.
5. Zmluvné strany sa dohodli na inflačnej doložke, na základe ktorej s účinnosťou od 01.01.2026 (vrátane) bude v každom kalendárnom roku plnenia tejto zmluvy prípustné z dôvodu inflácie vždy k 1. januáru príslušného kalendárneho roka upraviť cenu za dodanie predmetu podľa uvedenú v prílohe č. 1 tejto zmluvy. Cena podľa prvej vety tohto bodu zmluvy sa môže upraviť o mieru medziročnej inflácie meranej v Eurozóne harmonizovaným indexom spotrebiteľských cien (HICP) (<http://ec.europa.eu/eurostat>) za 12 mesiacov predchádzajúceho kalendárneho roka, ktorú zverejňuje Štatistický úrad Európskych spoločenstiev. Úprava ceny sa podľa tohto bodu zmluvy sa vykoná len po vzájomnej dohode zmluvných strán formou písomného dodatku k tejto zmluve, uzatvoreného zmluvnými stranami v súlade s § 18 ods. 1 písm. a) zákona o verejnom obstarávaní.

# Článok V

# Platobné podmienky

1. Právo fakturovať cenu za dodanie predmetu plnenia vzniká dodávateľovi dňom dodania predmetu plnenia objednávateľovi.
2. Faktúru na cenu za obdobie 1 roka aktualizácií výrobcu pre serverové licencie a používateľské licencie softvéru Wallstreet Suite dodávateľ vystaví do 15 dní po dodaní predmetu plnenia objednávateľovi.
3. Dodávateľ je povinný k faktúre podľa bodu 2. tohto článku priložiť preberací protokol podpísaný oboma zmluvnými stranami ako jej povinnú prílohu.
4. Za deň splnenia peňažného záväzku sa považuje deň odpísania dlžnej sumy z účtu objednávateľa v prospech dodávateľovi.
5. Zmluvné strany sa dohodli, že dodávateľ bude zasielať len elektronické faktúry z e-mailovej adresy dodávateľa: <vyplní uchádzač> na e-mailovú adresu objednávateľa: faktury.ofr@nbs.sk, vo formáte PDF. Zmluvné strany vyhlasujú, že majú výlučný prístup k uvedeným e-mailovým adresám. Zmluvné strany sú povinné zmenu e-mailových adries bezodkladne oznámiť písomne druhej zmluvnej strane, s uvedením novej e-mailovej adresy, pričom z dôvodu tejto zmeny nie je potrebné uzatvoriť dodatok k tejto zmluve. Dodávateľ nie je povinný podpísať elektronickú faktúru kvalifikovaným elektronickým podpisom. Elektronická faktúra musí spĺňať všetky náležitosti faktúry podľa § 74 zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“). Zmluvné strany sú povinné bezodkladne písomne oznámiť druhej strane akúkoľvek zmenu, ktorá by mohla mať vplyv na doručovanie elektronických faktúr, najmä zmenu kontaktnej e-mailovej adresy.
6. V prípade, že faktúra nebude po vecnej a formálnej stránke správne vyhotovená alebo nebude obsahovať všetky údaje podľa aktuálne platného zákona o dani z pridanej hodnoty alebo bude obsahovať nesprávne údaje, objednávateľ ju vráti na prepracovanie (opravu) alebo doplnenie s uvedením nedostatkov, ktoré sa majú odstrániť a pre ktoré bola vrátená. Nová lehota splatnosti začne plynúť dňom doručenia doplnenej alebo správne prepracovanej (opravenej) faktúry objednávateľovi. *<text tohto bodu platí pre domáceho dodávateľa, ktorý je platiteľom DPH, domáci dodávateľ, ktorý nie je platiteľom DPH a zahraničný dodávateľ text tohto bodu odstráni>*
7. Faktúra je splatná do 30 dní odo dňa jej doručenia objednávateľovi bezhotovostným prevodom na účet dodávateľa. Za deň splnenia peňažného záväzku sa považuje deň odpísania dlžnej sumy z účtu objednávateľa v prospech účtu dodávateľa.
8. Objednávateľ k dohodnutej cene uplatní DPH podľa zákona o dani z pridanej hodnoty. *<text tejto vety platí pre domáceho dodávateľa, ktorý je platiteľom DPH, domáci dodávateľ, ktorý nie je platiteľom DPH a zahraničný dodávateľ túto vetu odstráni>*
9. Dodávateľ, ktorý uvedie na faktúre daň z pridanej hodnoty sa zaväzuje, že odvedie daň správcovi dane v lehote ustanovenej v § 78 ods. 1 zákona č. 222/2004 Z. z. o dani z pridanej hodnoty v znení neskorších predpisov. Porušenie tejto daňovej povinnosti vyplývajúce zo všeobecne záväzného právneho predpisu je podstatným porušením zmluvy a dôvodom na okamžité odstúpenie objednávateľa od tejto zmluvy. *<text platí pre tuzemského dodávateľa, zahraničný dodávateľ tento text odstráni>*
10. Dodávateľ najneskôr do doby vyhotovenia prvej faktúry predloží objednávateľovi originál potvrdenia o mieste svojej daňovej rezidencie alebo jeho úradne overenú fotokópiu. Počas trvania zmluvy dodávateľ predmetné potvrdenie predloží objednávateľovi na začiatku každého nového zdaňovacieho obdobia. Dodávateľ vyhlasuje a zaväzuje sa, že v prípade vzniku stálej prevádzkarne na území Slovenskej republiky počas trvania zmluvy bude o tejto skutočnosti objednávateľa bezodkladne písomne informovať. Dodávateľ vyhlasuje, že je konečným príjemcom dohodnutej ceny uvedenej v článku IV zmluvy. *<text platí pre zahraničného dodávateľa, tuzemský dodávateľ tento text odstráni>*
11. Dodávateľ nie je oprávnený previesť práva a povinnosti vyplývajúce pre neho z tejto zmluvy ani ich časti, na inú osobu. Dodávateľ ďalej nie je oprávnený postúpiť a ani založiť akékoľvek svoje pohľadávky voči objednávateľovi vzniknuté na základe alebo v súvislosti s touto zmluvou alebo s plnením záväzkov podľa tejto zmluvy. Dodávateľ nie je oprávnený jednostranne započítať akúkoľvek svoju pohľadávku voči objednávateľovi vzniknutú z akéhokoľvek dôvodu proti pohľadávke objednávateľa voči dodávateľovi vzniknutej na základe alebo v súvislosti s touto zmluvou.

# Článok VI

# Zodpovednosť za vady a záručné podmienky

1. Dodávateľ je povinný dodať predmet plnenia v množstve a kvalite v súlade s touto zmluvou a v súlade s podmienkami pre konkrétny predmet plnenia.
2. Zodpovednosť za vady sa bude primerane riešiť v zmysle ustanovení § 422 až § 442 Obchodného zákonníka.
3. Dodávateľ počas záručnej doby takisto zodpovedá za akékoľvek vady predmetu plnenia, ktoré sa preukážu po jeho prebratí objednávateľom.
4. V prípade vzniknutých vád na dodanom predmete plnenia počas záručnej doby dodávateľ na vlastné náklady odstráni zistené vady resp. vykoná opravu.

# Článok VII

# Subdodávatelia a register partnerov verejného sektora

1. Dodávateľ musí byť zapísaný do registra partnerov verejného sektora počas celej doby trvania tejto zmluvy, a to v prípade, ak má túto povinnosť podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“). Porušenie tejto povinnosti sa považuje za podstatné porušenie tejto zmluvy a je dôvodom, ktorý oprávňuje objednávateľa na odstúpenie od zmluvy. Pokiaľ nebude počas trvania zmluvy dodávateľ zapísaný do registra partnerov verejného sektora (ak má túto povinnosť podľa zákona o registri partnerov), nie je objednávateľ v omeškaní s úhradou faktúry, vystavenej na základe tejto zmluvy.
2. K realizácii predmetu plnenia môže dodávateľ použiť aj tretie osoby, tzv. subdodávateľov. Dodávateľ potvrdzuje, že v prílohe č. 2 tejto zmluvy uviedol údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Dodávateľ je povinný písomne oznámiť objednávateľovi akúkoľvek zmenu údajov o subdodávateľoch uvedených v predchádzajúcej vete do troch pracovných dní odo dňa uskutočnenia tejto zmeny. Poskytnutie predmetu plnenia prostredníctvom subdodávateľa nezbavuje dodávateľa povinnosti a zodpovednosti za riadne plnenie predmetu plnenia v zmysle tejto zmluvy.
3. V prípade zmeny subdodávateľa je dodávateľ povinný písomne oznámiť objednávateľovi údaje o navrhovanom subdodávateľovi a o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia najmenej štyri pracovné dni pred jeho plánovaným využitím. Počas trvania tejto zmluvy je dodávateľ oprávnený zmeniť subdodávateľa uvedeného v prílohe č. 2 tejto zmluvy výlučne na základe predchádzajúceho písomného oznámenia dodávateľa a súčasne písomného odsúhlasenia objednávateľa.
4. Dodávateľ je povinný zabezpečiť, aby jeho subdodávatelia v zmysle § 2 ods. 5 písm. e) zákona o verejnom obstarávaní a § 2 ods. 1 písm. a) bod 7 zákona č. 315/2016 Z. z., ktorým vznikla povinnosť zápisu do registra partnerov verejného sektora, mali riadne splnené povinnosti ohľadom zápisu do registra partnerov verejného sektora v zmysle zákona č. 315/2016 Z. z.
5. Za účelom preukázania splnenia povinnosti v zmysle prechádzajúceho bodu tohto článku zmluvy je dodávateľ povinný kedykoľvek na výzvu objednávateľa bezodkladne, najneskôr však do 3 pracovných dní, predložiť objednávateľovi všetky zmluvy so subdodávateľmi identifikovanými v prílohe č. 2 tejto zmluvy, resp. následne zmenenými postupom podľa bodu 3. tohto článku zmluvy a zároveň predložiť zoznam všetkých subdodávateľov v zmysle § 2 ods. 1 písm. a) bod 7 zákona č. 315/2016 Z. z., ktorí napĺňajú definičné znaky partnera verejného sektora v zmysle § 2 ods. 1 písm. a) bod 7 a § 2 ods. 2 zákona č. 315/2016 Z. z., v dôsledku ich participácie na plnení tejto zmluvy. Za úplnosť a pravdivosť poskytnutých údajov nesie plnú zodpovednosť dodávateľ.
6. V prípade, ak dodávateľ poruší povinnosť v zmysle bodu 4. tohto článku zmluvy, a teda bude táto zmluva plnená (resp. budú na jej plnení participovať) subdodávateľmi, ktorí si riadne nesplnili svoju zákonnú povinnosť zápisu (resp. jeho udržiavania) do registra partnerov verejného sektora, má objednávateľ právo na zmluvnú pokutu od dodávateľa vo výške 5.000,- eur (slovom päťtisíc eur) bez DPH za každé jednotlivé porušenie tejto zákonom ustanovenej povinnosti.

# Článok VIII

# Zmluvné sankcie

1. V prípade nedodržania dohodnutého termínu zabezpečenia aktualizácií výrobcu pre serverové licencie a používateľské licencie softvéru Wallstreet Suite podľa článku III bod 3. tejto zmluvy, je objednávateľ oprávnený od dodávateľa požadovať zaplatenie zmluvnej pokuty:
   1. vo výške 200,- eur za každý deň omeškania pre celkovú dĺžku omeškania do 1 mesiaca.
   2. vo výške 300,- eur za každý deň omeškania pre celkovú dĺžku omeškania viac ako 1 mesiac.
2. V prípade omeškania objednávateľa s platením faktúry je dodávateľ oprávnený účtovať objednávateľovi úrok z omeškania vo výške v súlade s § 369 ods. 2 Obchodného zákonníka.
3. Zmluvné strany sa dohodli, že objednávateľ je oprávnený popri nároku na zmluvnú pokutu v zmysle tejto zmluvy žiadať od dodávateľa aj náhradu škody v celom rozsahu, ktorá mu takýmto porušením povinnosti vznikla.
4. Zmluvné strany sa dohodli, že fakturovaná zmluvná pokuta alebo úrok z omeškania sú splatné do 30 dní odo dňa ich doručenia druhej zmluvnej strane.

# Článok IX

# Doba trvania zmluvy a ukončenie zmluvy

1. Táto zmluva sa uzatvára na dobu určitú, a to do 31.12.2027 s možnosťou jej predĺženia o 36 mesiacov – Opcia 1 a následne ešte o ďalších 12 mesiacov – Opcia 2.
2. Objednávateľ si vyhradzuje právo uplatniť Opciu 1 a Opciu 2 (Opcia 1 a Opcia 2 ďalej spolu ako „Opcie“) u dodávateľa na ďalšie obdobie za cenu stanovenú podľa podmienok tejto zmluvy, v rozsahu a za rovnakých podmienok uvedených v tejto zmluve. Uplatnenie Opcie 1 a Opcie 2 na ďalšie obdobie sa rozumie predĺženie trvania tejto zmluvy o 48 mesiacov. Dodávateľ sa zaväzuje dodávať predmet plnenia v rozsahu a špecifikácii podľa tejto zmluvy, na ktoré si objednávateľ uplatnil Opciu 1 a Opciu 2.
3. Pre zamedzenie pochybností, objednávateľ je oprávnený (nie povinný) uplatniť si Opcie na ďalšie obdobie poskytovania dodania predmetu plnenia, pričom Opcia 1 môže byť objednávateľom uplatnená u dodávateľa najneskôr 6 mesiacov pred uplynutím obdobia trvania tejto zmluvy a Opcia 2 môže byť objednávateľom uplatnená u dodávateľa najneskôr 6 mesiacov pred uplynutím obdobia trvania tejto Servisnej zmluvy predĺženého o Opciu 1.
4. V prípade neuplatnenia Opcie 1 zo strany objednávateľa táto zmluva zaniká uplynutím času a to 31.12.2027. V prípade uplatnenia Opcie 1 a neuplatnenia Opcie 2 zo strany objednávateľa táto zmluva zaniká uplynutím času a to 31.12.2030.
5. Pokiaľ sa objednávateľ rozhodne využiť právo z Opcií, je povinný tak urobiť písomným oznámením o uplatnení Opcie doručeným dodávateľovi.
6. Takýmto písomným oznámením dodávateľovi vznikne povinnosť dodávať predmet plnenia podľa podmienok uvedených v tejto zmluve.
7. Objednávateľ si vyhradzuje právo uplatniť zmluvnú pokutu, ak dodávateľ nedodrží záväzok dodať predmet plnenia v súlade s Opciou 1 a/alebo Opciou 2 uplatnenými objednávateľom podľa tejto zmluvy vo výške 40 000,- eur.
8. Zmluvu je možné ukončiť z týchto dôvodov:
9. písomnou dohodou zmluvných strán,
10. písomnou výpoveďou s trojmesačnou výpovednou lehotou bez udania dôvodu zo strany objednávateľa,
11. písomným odstúpením od zmluvy ktoroukoľvek zo zmluvných strán v prípade podstatného porušenia tejto zmluvy.
12. Za podstatné porušenie tejto zmluvy zo strany objednávateľa sa považuje neuhradenie faktúry 30 dní po lehote splatnosti.
13. Za podstatné porušenie tejto zmluvy zo strany dodávateľa sa považuje:
14. ak dodávateľ nedodrží termín zabezpečenia aktualizácií výrobcu pre serverové licencie a používateľské licencie softvéru Wallstreet Suite podľa článku III bodu 3. tejto zmluvy,
15. ak dodávateľ dodá objednávateľovi chybný resp. nefunkčný predmet zmluvy,
16. ak dodávateľ nesplnení technické požiadavky na predmet zmluvy,
17. iné porušenia zmluvy v zmluve definované ako podstatné porušenie tejto zmluvy.
18. Za nepodstatné porušenie tejto zmluvy sa považuje každé porušenie zmluvy, okrem porušení zmluvy definovaných v tejto zmluve ako podstatné porušenie tejto zmluvy. V prípade nepodstatného porušenia tejto zmluvy je druhá zmluvná strana oprávnená odstúpiť od tejto zmluvy len v prípade, že zmluvná strana, ktorá je v omeškaní, nesplní svoju zmluvnú povinnosť ani napriek písomnému upozorneniu a poskytnutiu dodatočnej primeranej lehoty, ktorá jej bola na to poskytnutá. V písomnom upozornení musí byť podrobne špecifikované porušenie zmluvnej povinnosti ako aj upozornenie na právo odstúpiť od tejto zmluvy v prípade neodstránenia porušenia ani v dodatočnej lehote. V prípade neodstránenia porušenia ani v dodatočnej lehote má zmluvná strana právo odstúpiť od tejto zmluvy doručením písomného oznámenia o odstúpení od zmluvy.
19. Účinky odstúpenia od zmluvy nastávajú dňom doručenia písomného oznámenia o odstúpení od zmluvy druhej zmluvnej strane.
20. Výpovedná lehota podľa bodu 8. písm. b) tohto článku zmluvy začína plynúť prvým dňom nasledujúceho mesiaca po mesiaci v ktorom bola doručená výpoveď dodávateľovi.
21. Objednávateľ môže odstúpiť od tejto zmluvy v súlade s § 19 zákona o verejnom obstarávaní.

# Článok X

# Vyššia moc

1. Zmluvné strany sú zbavené zodpovednosti za čiastočné alebo úplné neplnenie zmluvných povinností podľa tejto zmluvy v prípade, že toto neplnenie je v dôsledku vyššej moci. Pre účely tejto zmluvy sa za vyššiu moc považujú prekážky, ktoré nie sú závislé od vôle povinnej zmluvnej strany, ani ich nemôžu ovplyvniť zmluvné strany, napr. vojna, mobilizácia, povstanie, živelné pohromy (požiar, záplavy).
2. Zmluvná strana, ktorá sa odvolá na vyššiu moc, je povinná oznámiť to druhej zmluvnej strane najneskôr do 5 dní od vzniku tejto skutočnosti a môže požiadať o prípadnú úpravu podmienok zmluvy.
3. Na požiadanie zmluvnej strany, ktorej boli oznámené okolnosti vyššej moci je povinná dotknutá zmluvná strana predložiť hodnoverný dôkaz.
4. Ak nedôjde k dohode o úprave podmienok zmluvy, má zmluvná strana, ktorá sa odvolala na vyššiu moc, právo odstúpiť od tejto zmluvy.

# Článok XI

# Povinnosť mlčanlivosti

Dodávateľ sa zaväzuje zachovávať mlčanlivosť o všetkých informáciách a údajoch, ktorých zverejnenie by mohlo poškodiť záujmy objednávateľa. Táto povinnosť mlčanlivosti sa vzťahuje aj na subdodávateľov dodávateľa, nezaniká ani po ukončení tejto zmluvy, nie je možné sa jej nijako zbaviť. V prípade porušenia tohto záväzku je objednávateľ od dodávateľa požadovať zaplatenie zmluvnej pokuty vo výške 10.000,- eur za každý dokázaný prípad zneužitia interných informácií a údajov objednávateľa, pričom uhradením pokuty nie je dotknutý nárok objednávateľa na náhradu škody. Týmto záväzkom mlčanlivosti nie je dotknuté zverejnenie tejto zmluvy ako povinne zverejňovanej zmluvy.

# Článok XII

# Spoločné a záverečné ustanovenia

1. Zmluvné strany sa dohodli, že písomná korešpondencia bude posielaná na adresy uvedené v záhlaví tejto zmluvy a v prípade ich zmeny je povinná tá strana, u ktorej zmena nastala o tom písomne druhú zmluvnú stranu bez zbytočného odkladu informovať. V prípade, že doporučenú zásielku zaslanú na adresu druhej zmluvnej strany pošta vráti ako neprevzatú v úložnej lehote, považuje sa za deň doručenia posledný deň úložnej lehoty. V prípade odmietnutia prevzatia doporučenej zásielky druhou zmluvnou stranou, sa bude zásielka dňom odmietnutia prevzatia považovať za doručenú.
2. Zmluvné strany sa zaväzujú, že budú postupovať v súlade s oprávnenými záujmami druhej zmluvnej strany a že vykonajú všetky právne úkony, ktoré sa ukážu byť nevyhnutné pre realizáciu činností upravených touto zmluvou. Záväzok súčinnosti sa vzťahuje len na také úkony, ktoré prispejú alebo majú prispieť k dosiahnutiu účelu tejto zmluvy.
3. Zmluvné strany vyhlasujú, že v čase uzavretia tejto zmluvy im nie sú známe žiadne okolnosti, ktoré by bránili alebo vylučovali uzavretie takejto zmluvy, resp. ktoré by mohli byť vážnou prekážkou jej plnenia.
4. Zmluva je uzavretá podľa právneho poriadku Slovenskej republiky, pričom práva, povinnosti a vzťahy zmluvných strán v tejto zmluve neupravené sa budú spravovať príslušnými ustanoveniami Obchodného zákonníka a ďalšími všeobecne záväznými právnymi predpismi právneho poriadku platného na území Slovenskej republiky.
5. V prípade sporného výkladu ustanovení tejto zmluvy alebo neplnenia záväzkov zmluvných strán sa obidve zmluvné strany budú snažiť prednostne dosiahnuť vzájomnú dohodu. Pokiaľ sa zmluvné strany nedohodnú, budú sa snažiť dosiahnuť súdny zmier. Prípadné spory týkajúce sa výkladu a realizácie tejto zmluvy budú riešené vecne a miestne príslušnými súdmi Slovenskej republiky.
6. V prípade, ak sa niektoré ustanovenie tejto zmluvy stane neplatným, neúčinným alebo nevykonateľným, nie sú tým dotknuté ostatné ustanovenia tejto zmluvy. Príslušné ustanovenie zmluvy sa nahradí takým platným a účinným ustanovením, ktoré je mu svojím významom a účelom najbližšie.
7. Neoddeliteľnou súčasťou tejto zmluvy sú:

Príloha č. 1: Vecná a technická špecifikácia predmetu plnenia a špecifikácia ceny;

Príloha č. 2: Zoznam subdodávateľov dodávateľa.

1. Zmeny a doplnenia tejto zmluvy je možné vykonať len formou písomného dodatku, ktorý podpíšu oprávnení zástupcovia obidvoch zmluvných strán v súlade so zákonom o verejnom obstarávaní.
2. Zmluva je vyhotovená v piatich rovnopisoch, z toho tri rovnopisy dostane objednávateľ a dva rovnopis dostane dodávateľ. Všetky rovnopisy sú považované za rovnocenné.
3. Táto zmluva nadobúda platnosť a je pre zmluvné strany záväzná odo dňa jej podpisu oprávnenými zástupcami oboch zmluvných strán; ak oprávnení zástupcovia oboch zmluvných strán nepodpíšu túto zmluvu v ten istý deň, tak rozhodujúci je deň neskoršieho podpisu. Táto zmluva nadobúda účinnosť dňom nasledujúcim po dni jej zverejnenia na webovom sídle (internetovej stránke) objednávateľa (§ 47a ods. 1 Občianskeho zákonníka v spojení s § 1 ods.2 Obchodného zákonníka a s § 5a ods. 1, 6 a 9 zákona o slobodnom prístupe k informáciám).
4. Táto zmluva patrí medzi povinne zverejňované zmluvy (vrátane dodatkov zmluvy) podľa ustanovení § 5a zákona o slobodnom prístupe k informáciám (zákona č. 211/2000 Z. z. v znení neskorších predpisov) v spojení s ustanoveniami § 1 ods. 2 Obchodného zákonníka a ustanoveniami § 47a Občianskeho zákonníka (zákona č. 40/1964 Zb. v znení neskorších predpisov). Dodávateľ berie na vedomie zverejnenie tejto zmluvy vrátane jej prípadných dodatkov a faktúr dodávateľa doručených objednávateľovi, pričom dodávateľ tiež disponuje písomným súhlasom inej dotknutej osoby (osoby konajúcej za dodávateľa) na zverejnenie jej údajov v tejto zmluve a vo faktúrach dodávateľa doručených objednávateľovi, a to zverejnenie objednávateľom počas trvania jeho povinnosti podľa § 5a ods. 1, 6 a 9 a § 5b zákona o slobodnom prístupe k informáciám.
5. Objednávateľ pri spracúvaní osobných údajov poskytnutých dodávateľom pre účely plnenia tejto zmluvy postupuje v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov a nariadením Európskeho parlamentu a Rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. Informácia o podmienkach spracúvania osobných údajov dotknutých osôb je zverejnená na webovej adrese objednávateľa: https://www.nbs.sk/sk/ochrana-osobnych-udajov.
6. Zmluvné strany (každá za seba) zhodne záväzne vyhlasujú, že sú oprávnené uzavrieť túto zmluvu, a že táto zmluva nebola uzavretá za nevýhodných ani nevyhovujúcich podmienok pre žiadnu zmluvnú stranu. Súčasne zmluvné strany (každá za seba) zhodne záväzne vyhlasujú, že sa s touto zmluvou dôkladne oboznámili a jej obsahu porozumeli, súhlasia s ňou, zaväzujú sa ustanovenia tejto zmluvy plniť, pričom zmluvné strany na znak toho, že táto zmluva je určitá, zrozumiteľná a zodpovedá ich slobodnej vôli, vlastnoručne podpísali túto zmluvu prostredníctvom svojich oprávnených zástupcov.

V Bratislave, dňa ............... V <vyplní uchádzač>, dňa ...............

Objednávateľ Dodávateľ

.......................................................... ..........................................................

Národná banka Slovenska *<*vyplní uchádzač*>*

<vyplní verejný obstarávateľ> *<*vyplní uchádzač*>*

# Príloha č. 1 ku Zmluve na zabezpečenie aktualizácií výrobcu pre serverové licencie a používateľské licencie softvéru Wallstreet Suite č. C-NBS1-000-101-635

# Vecná a technická špecifikácia predmetu plnenia a špecifikácia ceny

|  |  |  |  |
| --- | --- | --- | --- |
| ***Položka*** | ***Počet*** | ***Cena aktualizácie za 1 licenciu Wallstreet Suite za 1 rok***  ***(eur bez DPH)*** | ***Celková cena za položku za 1 rok***  ***(eur bez DPH)*** |
| *Aktualizácie pre serverové licencie softvéru Wallstreet Suite* | *7* | *<*vyplní uchádzač*>* | *<*vyplní uchádzač*>* |
| *Aktualizácie pre používateľské licencie softvéru Wallstreet Suite* | *69* | *<*vyplní uchádzač*>* | *<*vyplní uchádzač*>* |

**Príloha č. 2 ku Zmluve na zabezpečenie aktualizácií výrobcu pre serverové licencie a používateľské licencie softvéru Wallstreet Suite č. C-NBS1-000-101-635**

# Zoznam subdodávateľov dodávateľa

Verejný obstarávateľ požaduje od úspešného uchádzača, aby najneskôr v čase uzavretia zmluvy uviedol:

1. údaje o všetkých známych subdodávateľoch v rozsahu obchodné meno, sídlo, IČO, zápis do príslušného obchodného registra;
2. údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Počet riadkov doplní uchádzač podľa potreby.

|  |  |  |
| --- | --- | --- |
| **Por. č.** | **Obchodné meno, sídlo a IČO, zápis do príslušného obchodného registra subdodávateľa** | **Osoba oprávnená konať za subdodávateľa (meno a priezvisko, adresa pobytu, dátum narodenia)** |
| 1. | *<*vyplní uchádzač*>* | *<*vyplní uchádzač*>* |
| 2. | *<*vyplní uchádzač*>* | *<*vyplní uchádzač*>* |
| 3. | *<*vyplní uchádzač*>* | *<*vyplní uchádzač*>* |